Utánajárt a Ripost korunk talán legégetőbb és fontosabb kérdésének. Ön is nehezen alszik mostanában? Próbál dolgozni, de mindig csak egy kérdés tereli el a figyelmét? Nem tud már a párjára sem nézni, úgy érzi, egyszerűen nem tud teljesen jelen lenni az életében, amíg nem válaszolja végre meg Önnek ezt valaki? Riad fel néha arra a feszítő kérdésre, hogy

MÉGIS MIT GONDOLNAK A MAGYAR SZTÁROK A VÍRUSRÓL? VALAKI MONDJA MÁR MEG!!!

Ne aggódjon, a Ripost utánajárt, hogy Önnek semmiképp sem kelljen. Na, de ki mit gondol, a Ripost szerinti "legendás sztárok" közül a járványról?

Megszólalt például Balázs Klári és Korda György, akik szerint nem kell pánikolni, ők maguk bulikat sem mondanak le, de azért figyelnek a higiéniára

Balázs Fecó a kézmosásban hisz, Oszvald Marika nem osztogat puszikat

Csepregi Évának ugyanúgy megy az élet, mint azelőtt

Nem ilyen egyszerű válaszokra számított, igaz? Akkor még jó, hogy Pataky Attila is megszólalt az összeállításban, aki azt mondta, az egész koronavírus-dolog egy műhiszti és

Meggyőződésem, hogy a koronavírus-hisztériát a háttérhatalom és a világ vezetői terjesztik azért, hogy kipróbálják, mennyire lehet megijeszteni az embereket, és talán arra is jó ez az egész, hogy elleplezzenek valami fontosat, amiről nem akarják, hogy tudjunk

Igen, jól olvasta. Most már nyugodtan aludhat egy jót.